CELEX: 61970CJ0045
Language: da
Date: 1971-05-26 00:00:00
Title: Domstolens Dom (Anden Afdeling) af 26. maj 1971. # Fritz-August Bode mod Kommissionen for De Europæiske Fællesskaber. # Forenede sager 45 og 49-70.

DOMSTOLENS DOM (ANDEN AFDELING)
      AF 26. MAJ 1971
      
         Fritz-August Bode
      
      
         mod Kommissionen for De europæiske Fællesskaber
      
      Forenede sager 45 og 49/70
      Processprog: Tysk
      
      Angående:
      Annullation af:
      
               —
            
            
               meddelelsen om ledig stilling KOM/603
            
         
               —
            
            
               beslutningen om ikke at tage sagsøgerens ansøgning til den opslåede stilling i betragtning
            
         
               —
            
            
               afvisningen af sagsøgerens klage over nævnte beslutning
            
         
               —
            
            
               beslutningen om at ansætte Heinrich i den omstridte stilling
            
         Domskonklusion:
      
               1.
            
            
               Beslutningerne hhv. om afvisning af sagsøgerens ansøgning til den stilling, der er omhandlet i meddelelsen om ledig stilling KOM/603, om udnævnelse af Heinrich til denne stilling og om afvisning af sagsøgerens klage af 15. april 1970 anulleres.
            
         
               2.
            
            
               Søgsmålet 49/70 afvises fra realitetsbehandling.
            
         Generaladvokatens forslag til afgørelse:
      Heinrichs udnævnelse såvel som alle led i den ansættelsesprocedure, der har ført til denne udnævnelse, bør annulleres.
      Sammendrag
      
               1.
            
            
               Tjenestemænd — tvister med administrationen — administrativ klage indbragt inden for de for søgsmålet galdende frister — bevarelse af fristen for søgsmål — betingelser
               (Vedtagten for tjenestemand, artiklerne 90 og 91)
            
         
               2.
            
            
               Retspleje — antagelse til realitetsbehandling — indsigelse om litispendens — Domstolens prøvelse ex officio
               (Procesreglementet, artikel 9 2)
            
         
               3.
            
            
               Retspleje — annullationsdom — senere retsakt, hvorved den annullerede retsakt bekræftes — uanvendelighed
               (EKSF-traktaten, artikel 34; EØF-traktaten, artikel 176; Euratom-traktaten, artikel 149)
            
         
               4.
            
            
               Tjenestemænd — ansættelse — anden procedure i henhold til stykke 2 i artikel 29 i vedtægten for tjenestemænd — streng anvendelse — begrundelse — domstolskontrol
               (Vedtægten for tjenestemænd, artikel 29, stk. 2)
            
         
               1.
            
            
               For at søgsmålsretten kan bevares i tilfælde af en klage i henhold til artikel 90 i vedtægten for tjenestemænd, er det nødvendigt og tilstrækkeligt, at klagen materielt har samme genstand som den senere anlagte retssag, og den behøver ikke opfylde alle de formkrav, som retssagen er underkastet.
            
         
               2.
            
            
               Domstolen skal ex officio tage stilling til spørgsmålet om litispendens.
            
         
               3.
            
            
               Når Domstolen annullerer en afgørelse, er den, der har truffet denne, forpligtet til at ophæve eller i det mindste undlade at gennemføre en senere afgørelse, hvorved den første bekræftes i ét og alt.
            
         
               4.
            
            
               Anvendelsen af artikel 29, stk. 2 i vedtægten for tjenestemænd er underkastet nogle meget strenge formelle og materielle betingelser. Institutionerne kan derfor ikke gøre brug af den i denne bestemmelse omhandlede anden procedure, før de med den yderste omhu har undersøgt, om betingelserne for dennes anvendelse er opfyldt. Desuden skal beslutningen om at anvende denne procedure begrundes på en sådan måde, at Domstolen i påkommende tilfælde kan kontrollere lovligheden heraf.